Halleyjeva kometa

Halleyjeva kometa, službene oznake 1P/Halley, vjerovatno je najpoznatija kometa u historiji čovječanstva. Nazvana je tako po svom otkrivaču, Edmondu Halleyju. Sama kometa spada u grupu sjajnih kometa kratkog perioda. Kreće se retrogradno vrlo izduženom stazom, pa se približava Suncu na 0,586 astronomskih jedinica, tj. Na udaljenosti od 35,082 AJ. Poslednji put je prošao kroz perihelion 9. februara 1986. Proučavali su ga izbliza svemirskim brodovima Giotto, Sakigake, Suisei i Vega. Slika s Giotta prikazuje izduženo jezgro dimenzija 7.2 km × 7.2 km × 15.3 km. Mlazovi isparene materije (led i prašina) u obliku gejzira izbili su iz vrlo tamnog tla na sunčanoj površini jezgre. Sljedeći prolaz očekuje se 2061. godine.

Prvi zapisi o njoj sežu od 240. godine p. n. e., kad su je vidjeli u Kini i optužili za smrt carice. Otada nije nijednom "posjetila" Zemlju, a da to nije negdje u svijetu zabilježeno. Babilonci su je vidjeli 164. i 87. p. n. e. Rimljani su 12. p. n. e. vjerovali da ona simbolizira smrt vojnika i državnika Marka Vipsanija Agripe. 295. godine Kinezi su shvatili da je kometa što su je vidjeli na istoku (kako se primiče Suncu) identična onoj koju su vidjeli kasnije istog mjeseca na zapadu (kako se udaljava od Sunca). 451. njoj je pripisana rimska pobjeda nad hunskim vođom Atilom, a 684. optužili su je za kugu. Ta se kometa Zemlji najviše približila 837, kad joj se rep protegao preko polovine neba. 1066. u Engleskoj se normansko osvajanje i smrt kralja Harolda II u bici kod Hastingsa pripisivalo njenom utjecaju.

 Datumi prolaska 
Ova kometa najbliža je Suncu sljedećih datuma (obično se može vidjeti prostim okom):
 240. p. n. e.
 164. p. n. e.
 August 87. p. n. e.
 Oktobar 12. p. n. e.
 Januar 66
 Mart 141
 Maj 218
 April 295 Februar 374
 Juni 451
 Septembar 530
 Mart 607
 Oktobar 684
 Maj 760
 Februar 837
 Juli 912 Septembar 989
 Mart 1066
 April 1145
 Septembar 1222
 Oktobar 1301
 Novembar 1378
 Juni 1456
 August 1531 27. oktobar 1607
 15. septembar 1682
 13. mart 1759
 16. novembar 1835
 20. april 1910
 9. februar 1986
 28. juli 2061
 27. mart 2134

 Vanjski linkovi 

 "Synopsis of the Astronomy of Comets" (izdanje iz 1706. Halleyjevog rada iz 1705)
 Jezgro komete uslikano pomoću letjelice Giotto (link na stranici ESA.int
 Slika komete iz 1986. načinjena letjelicom Giotto (NASA)

Kategorija:Komete
Kategorija:Astronomski objekti poznati od antike